αρχοντος δαμοσθενεος μηνος δαιδαφοριου βουλευοντων ταν πρωταν εξαμηνον τιμοκλεος του θρασεα φιλαιτωλου του φαινιος γραμματευοντος αναξανδριδα του αιακιδα επι τοισδε απεδοτο πολεμαρχος πολεμωνος συνευδοκεοντος και του υιου αυτου πολεμωνος τωι απολλωνι τωι πυθιωι σωμα ανδρειον παιδαριον ωι ονομα βιθυς το γενος οικογενη τιμας αργυριου τριων ημιμναιων και ταν τιμαν εχει πασαν καθως επιστευσε βιθυς τωι θεωι ταν ωναν εφ ωιτε ελευθερος ειμεν και ανεφαπτος απο παντων τον παντα βιον ποιεων ο κα θεληι και αποτρεχων οις κα θεληι βεβαιωτηρ κατα τον νομον τας πολιος διων φιλιστιωνος. ει δε τις απτοιτο επι καταδουλισμωι βιθυος βεβαιον παρεχοντων τωι θεωι ταν ωναν ο τε αποδομενος πολεμαρχος και ο βεβαιωτηρ διων. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον τας πολιος ομοιως δε και οι παρατυγχανοντες κυριοι εοντων συλεοντες βιθυν ως ελευθερον εοντα αζαμιοι εοντες και ανυποδικοι πασας δικας και ζαμιας. μαρτυροι ο ιερευς του απολλωνος αρχων και οι αρχοντες φιλαιτωλος τιμοκλης αναξανδριδας και ιδιωται μηνοδοτος τιμοκριτος μενης χαριξενος πισιθεος αθαμβος.
Phokis — Delphi — 140-100 BC
 140-100 BC